**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος**  **.**

Τηλ.: **6978520351, fax**: **2674022211,** web site: [**www.eakp.gr**](http://www.eakp.gr)**,** email: **info@eakp.gr**

 **Αθήνα 13 Οκτωβρίου 2018**

**ΔΕΛΤΙΟ ΤΥΠΟΥ**

**ΟΙ ΠΥΡΟΣΒΕΣΤΕΣ ΜΑΖΙ ΜΕ ΟΛΟΥΣ ΤΟΥΣ ΕΡΓΑΖΟΜΕΝΟΥΣ ΝΑ ΠΑΛΕΨΟΥΜΕ**

**ΚΟΝΤΡΑ ΣΤΟΥΣ ΔΟΛΟΦΟΝΙΚΟΥΣ ΣΧΕΔΙΑΣΜΟΥΣ ΤΩΝ Η.Π.Α. - ΝΑΤΟ - Ε.Ε**

Οι δηλώσεις του Υπουργού Εθνικής Άμυνας κατά την διάρκεια συναντήσεων που είχε με αμερικανούς κυβερνητικούς παράγοντες στις Η.Π.Α., αναδεικνύουν για άλλη μια φορά ότι **η περιοχή μας έχει γίνει πεδίο σφοδρών οικονομικών ανταγωνισμών.**

Αυτοί **οι ανταγωνισμοί οξύνονται** προκειμένου **μεγάλοι οικονομικοί κολοσσοί** από τις Η.Π.Α., την Ευρώπη, την Κίνα, την Ρωσία κ.α. να **ελέγξουν εμπορικούς** και **ενεργειακούς δρόμους**, για την **διασφάλιση** της **κερδοφορίας** τους μέσα σε μία **περίοδο παγκόσμιας οικονομικής κρίσης**, που εδώ στην χώρα μας βιώνει τις συνέπειές της ο λαός μας, εδώ και εννέα χρόνια.

Μέσα στο παραπάνω σκηνικό, οι δηλώσεις του Υπουργού Εθνικής Άμυνας βάση των οποίων η χώρα μας « **δίνεται αντιπαροχή** » στους Νατοϊκούς και Αμερικάνικους σχεδιασμούς, μετατρέποντας την Ελλάδα απ’ άκρη σ’ άκρη σε « **προκεχωρημένη** » στρατιωτική βάση, μόνο διασφάλιση των κυριαρχικών δικαιωμάτων της πατρίδας και του λαού μας δεν σημαίνει. **Η δημιουργία βάσεων στην χώρα μας γίνεται για να χρησιμοποιηθούν ως ορμητήρια διεξαγωγής πολέμων και επεμβάσεων σε άλλες χώρες.** Η περιοχή των Βαλκανίων και της Ανατολικής Μεσογείου είναι ένα καζάνι που βράζει. Η **ειρήνη** όλο και πιο πολύ **απειλείται** και το **ενδεχόμενο** μιας **γενικευμένης πολεμικής σύρραξης** είναι πλέον **ορατό.**

**Αλήθεια, όλες αυτές οι βάσεις που πρότεινε ο Υπουργός στους Αμερικανούς να φτιάξουν στην Ελλάδα, από ποιον εχθρό θα μας προστατέψουν;**

**Αλήθεια, αυτό το 2% του Α.Ε.Π. ( δηλ. 4 δις ευρώ ) που δίνεται για τους σχεδιασμούς του ΝΑΤΟ, ποιες από τις ανάγκες του λαού μας που υποφέρει, καλύπτει;**

Όλα αυτά τα χρόνια που η χώρα μας συμμετέχει στους σχηματισμούς του ΝΑΤΟ και της Ε.Ε**., η παρουσία των ΝΑΤΟϊκών βάσεων στην Ελλάδα,** όχι μόνο **δεν απέτρεψαν,** αλλά **αντίθετα όξυναν** την τουρκική επιθετικότητα. Το ΝΑΤΟ **δεν αναγνωρίζει σύνορα στο Αιγαίο** και **το θεωρεί ενιαίο επιχειρησιακό χώρο.** Παίζει το ρόλο του « **Πόντιου Πιλάτου** » στις **ελληνοτουρκικές διαφορές.**

Ο άλλος έτερος « **σύμμαχος** » μας στο ΝΑΤΟ, **η Αλβανία,** συνεχώς **βάζει** στο τραπέζι **επεκτατικά** **ζητήματα** σε βάρος της χώρας μας και όχι μόνο. **Καμιά πόρτα επεκτατισμού και αλυτρωτισμού δεν κλείνει η συμφωνία των Πρεσπών** με **το κράτος** που **δημιουργήθηκε,** και μαζί μ’ αυτό και οι **αλυτρωτικές αξιώσεις** του, από τους « **συμμαχικούς** » **βομβαρδισμούς** του ΝΑΤΟ στην πρώην Γιουγκοσλαβία. **Νέα χάραξη συνόρων** σχεδιάζουν στα **δυτικά βαλκάνια** οι « εγγυητές » της σταθερότητας και « υπερασπιστές » της ειρήνης του ΝΑΤΟ, με λεία τα **προτεκτοράτα** που οι ίδιοι **δημιούργησαν** **αιματοκυλώντας τον Γιουγκοσλάβικο Λαό πριν από 19 χρόνια.**

Η κυβέρνηση ΣΥΡΙΖΑ – ΑΝΕΛ αποδεικνύοντας με την πολιτική της ότι **είναι ο καλύτερος υπερασπιστής και προωθητής των Αμερικανικών συμφερόντων στην χώρα μας αλλά και στην γύρο περιοχή,** **σπρώχνει** όλο και πιο βαθειά **το λαό** μας σε **επικίνδυνα μονοπάτια** και **υπονομεύει** **την ζωή** και **το μέλλον** του, υπονομεύει την ζωή και το μέλλον **των παιδιών μας.**

Ως Ενωτική Αγωνιστική Κίνηση Πυροσβεστών **λέμε καθαρά** ότι αυτή **η πολιτική είναι κατά των συμφερόντων του λαού και των παιδιών του.** **Λέμε καθαρά ότι η Η.Π.Α. η Ε.Ε. και το ΝΑΤΟ δεν αποτελούν και δεν αποτέλεσαν ποτέ παράγοντες ασφάλειας και σταθερότητας, παράγοντες ειρήνης και ευημερίας για τους λαούς.**

**Καλούμε τους πυροσβέστες να σταθούν στο πλάι του λαού** και **να αγωνιστούν κόντρα** **στα δολοφονικά σχέδια των Η.Π.Α. – Ε.Ε. – ΝΑΤΟ** που μόνο **πολέμους** και **προσφυγιά εξασφαλίζουν.** **Να παλέψουν** στο πλάι του λαού **και να απαιτήσουν** **να μην χρησιμοποιηθεί η χώρα** μας ως **ορμητήριο** για νέους πολέμους, **να κλίσουν** όλες **οι** ξένες **βάσεις στην Ελλάδα,** **να γυρίσουν όλοι οι φαντάροι** μαςαπό **αποστολές εκτός των συνόρων** μας, **να αποδεσμευτεί η χώρα μας από αυτούς τους δολοφονικούς σχηματισμούς.**

**Για την Ε.Α.Κ.Π.**

**Η Εκτελεστική Γραμματεία**